laion/Wikipedia-Exotic huggingface dataset:
Heinrich II (Baden-Hachberg)

Heinrich II Badenist (enne 1231 – u. 1297/1298) oli valitsev Baden-Hachbergi markkrahv aastatel 1231–1289. Heinrich II oli Baden-Hachbergi markkrahvi Heinrich I ja Urachi Agnese vanem poeg. 1231. aastal sai temast isa järel Baden-Hachbergi markkrahv. Kuna ta oli sel ajal alaealine, oli ta alguses ema eestkoste all. 1232. aastal ostis ta Püha Blasiuse kloostrilt Sausenburgi isandkonna. Varsti pärast seda ehitas ta Sausenburgi linnuse, mida on esmamainitud 1246. aastal. Tal oli vaidlusi piirkonna vaimulike valitsejatega ja Freiburgi krahvkonnaga põimunud õiguste ja privileegide kohta, mis neil oli (või väidetavalt oli) üksteise omandile. 1250. aastal said pärast keiser Friedrich II surma mõned keiserlikud ja Hohenstaufenite valdused võtmiseks kättesaadavaks. Heinrich II haaras osa sellest maast ja korraldas oma territooriumi ringi. Ta toetas mitu aastat Habsburgi krahv Rudolfit tema vaidlustes Baseli ja Straßburgi piiskoppidega. 1273. aastal toetas ta Rudolfit tema püüdluses saada Roomlaste kuningaks. Ta toetas Rudolfit ka vaidluses Badeni markkrahvide pealiiniga. Sõja ajal Böömimaaga võitles Heinrich II keisri poolel otsustavas Marchfeldi lahingus. Ta oli Tennenbachi ja Adelhauseni kloostrite patroon. Heinrich II loobus troonist 1289. aastal ja ühines Saksa orduga. Heinrich II oli abielus Üsingen-Ketzingeni krahvi Rudolf II tütre Annaga. Nad said järgmised lapsed: Heinrich III Rudolf I Friedrich Verena Hermann I Kunigunde Agnes Elisabeth
Aasta inimene

Aasta inimene võib tähendada: Postimehe aasta inimene Time'i aasta inimene "Aasta inimene", 2006. aasta film
Nandelstädt

Nandelstädt (vene keeles Нандельштедт), Rootsis ja Soomes tuntud kui Nandelstadh ja USA-s Nandelstadt on Tüüringist Altenburgist pärit aadlisuguvõsa. Tänapäeval elavad suguvõsaliikmed Soomes ja USA-s. Hermann Johann von Nandelstädt (1763−enne 1837) võeti esmalt 1786. aastal Liivimaa kubermangu aadlisuguvõsaraamatusse ja pärast matriklite taastamist 12. jaanuaril (vkj) 1797 Liivimaa rüütelkonna matriklisse. Viimase vennapojad Burchard Otto von Nandelstädt (1795−1871), Alexander Eduard von Nandelstädt (1801−1850) ja Robert Friedrich von Nandelstädt (1802−pärast 1851) immatrikuleeriti Liivimaal 27. juunil (vkj) 1833. Major Johan Wilhelm von Nandelstadh (1768-1865) sai 19. aprillil 1858 naturalisatsiooni korras Soome suurvürstiriigi aadlikuks ja introdutseeriti järgmise aasta 10. augustil Soome rüütelkonda. Nicolaus Eugen Michael Flodoardo von Nandelstädt (1837−pärast 1890), kindralmajor, polgukomandör Friedrich Carl von Nandelstädt (1845−1903), kindralleitnant Friedrich Alexander von Nandelstädt (1873−pärast 1935), tõeline riiginõunik, prokurör Matts (Matti) von Nandelstadh (1862−1931), staabikapten, Tampere politseimeister, Oulu lääni maahärra (kuberner) Liivimaa läti distrikt: Šļukums (Schluckum) (1646−XVII sajandi lõpp ja 1780ndad−1837) Backström, Åke. von Nandelstadh, ruotsalainen introdusoimaton haara. − Genos 66. 1995. Lk 115-119, 143 [1]. Der Adel der russischen Ostseeprovinzen (Estland, Kurland, Livland, Ösel). 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 375-376. Genealogisches Handbuch des Adels. Adelslexikon. Bd IX. Limburg an der Lahn: C. A. Starke Verlag, 1998. Lk 323−324. Ramsay, Jully. Frälsesläkter i Finland intill stora ofreden. Tredje häftet. Helsingfors: Söderström & C:o Förlagsaktiebolaget 1915. Lk 294-295 [2]. Schlegel, Ernst Bernhard. Klingspor, Carl Arvid. Den med sköldebref förlänade men ej å riddarhuser introducerade Svenska adelns ättar-taflor. Stockholm: P. A. Norstedt & Söner, 1875. Lk 197-200 [3]. Nandelstädti suguvõsa genealoogia saidil geni.com von Nandelstadh Soome rüütelkonna võrguküljel
Peter Machajdík

Peter Machajdík (sündinud 1. juunil 1961 Bratislavas) on slovaki helilooja. Machajdik on üks 21. sajand Euroopa silmapaistvamaid akadeemilise muusika heliloojaid. Temalt on valminud enam kui 100 teost, hõlmates pea kõiki žanre kammermuusikast, orkestrist, vokaal- ja elektroonilisest muusikast kuni multimeediumini. Ta kasutab sageli väga lihtsaid materjale ja väljendusvorme luues siiski dünaamilise ja keeruka helipaleti. Tema muusikat, mida tavaliselt nimetatakse emotsionaalseks, kujutlusvõimeliseks, kaasahaaravaks ja filmilikuks, on esitatud viiel kontinendil juba enam kui 25 aastat. Seda on mängitud sellistel festivalidel nagu Inventionen Berliinis, New Work Calgary, Vanamuusika festival Boston, LakeComo Festival, Ostrava Päevad, Nuovi Spazi Musicali Roomas, Young Euro Classic Berliinis, Bolzano festival, Hörgänge Viini kontserdimaja, Sagra Musicale Malatestiana Rimini, Kauniaineni muusikafestivalil ja Hauho muusikafestivalil Soomes. Machajdíki muusikat on esitanud orkestrid, ansamblid ja solistid, sealhulgas Lublini filharmoonia, Nordwestdeutsche Philharmonie, Slovakkia Raadio Sümfooniaorkester, Janáčeki Filharmooniaorkester, I. J. Paderewski Riiklik Filharmooniaorkester, Slovaki Kammerorkester, Cluster Ensemble, Quasars Ensemble, NeoQuartet, harfimängijad Floraleda Sacchi, Kristan Toczko ja Klára Bábel. Tema loomingut on esitanud sellised dirigendid nagu Anu Tali, Benjamin Bayl, Paweł Przytocki, Florian Ludwig, Leoš Svárovský, Miran Vaupotić ja Hakan Sensoy. Machajdíki muusikat on kuulda ka Kristina Paulini koreograafiates Hamburgi Balleti ja Slovakkia Rahvusteatri solistidele. Peter Machajdík (Koduleht) Bandcamp YouTube
Somaalia Demokraatlik Vabariik

Somaalia Demokraatlik Vabariik (somaali keeles Jamhuuriyadda Dimuqraadiya Soomaaliyeed; araabia keeles الجمهورية الديمقراطية الصومالية, al-Jumhūrīyah ad-Dīmuqrāṭīyah aṣ-Ṣūmālīyah; itaalia keeles Repubblica Democratica Somala; inglise keeles Somali Democratic Republic) oli Somaalia riigi nimi kindral Maxamed Siyaad Barre'i sotsialistliku sõjaväehunta ajal. Barre tuli võimule 21. oktoobril 1969 veretu riigipöördega. Riigipööre toimus mõni päev pärast seda, kui ihukaitsja oli mõrvanud riigi teise presidendi Abdirashid Shermarke. Barre'i valitsus oli võimul 21 aastat, kuni riigis 1991. aastal kodusõda algas. "Archived copy". Originaali arhiivikoopia seisuga 7. juuli 2021. Vaadatud 27. mai 2009.{{cite web}}: CS1 hooldus: arhiivikoopia kasutusel pealkirjana (link) la Fosse Wiles, Peter John de (1982). The New Communist Third World: An Essay in Political Economy. Taylor & Francis. Lk 1590. ISBN 0-7099-2709-6. J. D. Fage, Roland Anthony Oliver, The Cambridge history of Africa, Volume 8, (Cambridge University Press: 1985), p.478. The Encyclopedia Americana: complete in thirty volumes. Skin to Sumac, Volume 25, (Grolier: 1995), p.214. Moshe Y. Sachs, Worldmark Encyclopedia of the Nations, Volume 2, (Worldmark Press: 1988), p.290. la Fosse Wiles, Peter John de (1982). The New Communist Third World: An Essay in Political Economy. Taylor & Francis. Lk 392. ISBN 0-7099-2709-6.
Marine Park

Marine Park on New Yorgi linnajao Brooklyni suurim haljasala, mis asub samanimelises naabruskonnas. Selle 3,23 km² suurune territoorium jääb puiesteede Gerritsen Avenue ja Flatbush Avenue vahele, kagus asub merekäär Jamaica lahte. Viljakas soos paikneva pargi keskel asub saar Mau Mau. Floyd Bennett Field Plumb Beach  Marine Park – pildid, videod ja helifailid Wikimedia Commonsis
Gerritsen Creek

Gerritsen Creek on lühike vooluveekogu Brooklynis New Yorgis, mis suubub Jamaica lahte. Oja on kirjeldatud kui üht "sõrmedest", mis moodustasid Long Islandi lahe algse rannajoone. Oja asub Wisconsini jäätumise kunagisest maksimaalsest ulatusest veidi eemal. Marine Park
Mängupaik

Mänguplats tähistab asukohta, kus erinevad linnu- ja loomaliigid peavad pulmamänge. Isased kogunevad mänguplatsile, et võidelda välja õigus paarituda vaatlevate emastega. Mänguplatsidel võitlevad isased, kes soovivad näidata enda geneetilist üleolekut rivaalide suhtes. Mänguplatsidel rivaalitsevad looma- ja linnuliigid, kelle isaspool järglasi ei kasvata. Mänguplatside kasutamine esineb lindude, putukate, kalade, imetajate ning roomajate seas. Kõige levinumad liigid Eestis on teder, teised kanalised ning rohunepp. Mänguplatsid on üldjuhul väikesed ning tihedalt isasloomi täis. Suurel mänguplatsil paiknevatel isastel on suurem paaritumise võimalus, kuna suur mänguplats kaitseb kiskluse eest ning annab emastele valikuvõimaluse. Tedre pulmamängud kestavad märtsi lõpust mai keskpaigani. Mänguplatsil hakkavad isaslinnud omavahel konkureerima tehes tantsuliigutusi ja häälitsusi. Pulmatants muutub sageli vägivaldseks kui isaslinnud hakkavad teineteist nokkima ja peksma. Osad linnud kaotavad selle järel sulgi ja näevad lõpuks räbaldunud välja. Võitjateks tulnud linde ootavad mitmed emaslinnud, kes otsustavad nendega paarituda. Kaotajad saavad järgmisel kevadel uuesti proovida. Metsiste pulmamängud kestavad tavaliselt märtsi keskpaigast mai alguseni. Kui vanematel metsisekukkedel on olemas oma kindel mänguplats, siis nooremad kuked peavad enne kindla koha leidmist ennast eri mängupaikades tõestama. Tavaliselt leiavad oma kindla koha kolmandal aastal. Metsiste mängupaik on nn “killustunud” ehk isased metsised näitavad oma dominantsust ja maskuliinsust hajutatult. Metsisekukkede arvukus sõltub ümbritseva metsa hulgast ja kvaliteedist. Kui kanad on saabunud asuvad kuked omavahel võistlema ja tugevamad asuvad seejärel emastega paarituma. Seejuures võivad metsised, kes väljaspool pulmamänge on küllaltki häbelikud ja ettevaatlikud linnud, rünnata keda/mida tahes (nt inimesi ja masinaid). Rohunepp on tuntud oma erilise pulmamängu poolest. Iga õhtu videviku ajal kogunevad isaslinnud mänguplatsile, et võita emaslindude tähelepanu. Ta on meie neppidest ainus liik, kelle pulmamäng toimub maapinnal. Mängivad kuivemal kohal alalisel mänguplatsil. Igal isaslinnul on kindel territoorium, mida teiste isaslindude eest kaitstakse. Mängides ajab isaslind rinna puhevile ning klõbistab valjult nokaga. Lähestikku sattunud isaslinnud peavad omavahel võitlusi, hüpates maapinnalt kõrgemale. Seda aega kasutavad teadlased nende lindude loendamiseks Kõige paremini saab rohuneppe vaadelda mais ja juunis õhtuhämaruses nende mängupaikades. Kaitsekaalutlustel on kõigile huvilistele avalikustatud Eestis vaid üks rohunepi mängukoht Kärevere luhal. "What the Heck Is a Lek? The Quirkiest Mating Party on Earth". "What does "lek" mean?". "Lek It Be: Black Grouse mating season". "Metsis". "Comparison between lek counts and bioacoustic recording for monitoring Western Capercaillie (Tetrao urogallus L.)". "Card Western Capercailie". "Birds of Switzerland". "Effects of weather and timing on counts of breeding Snipe Gallinago gallinago". Viitamistõrge: Vigane <ref>-silt; nime ":1" on määratud mitu korda erineva sisuga. "Rohunepp". "Rohunepp".
Tartu Linnapank

Tartu Linnapank oli aastatel 1927–1940 Tartus tegutsenud krediidiasutus. Tartu Linnapank asutati Tartu Linnavolikogu poolt, määrates linna summadest panga algseks põhikapitaliks 20.000 kr, mida hiljem suurendati 50.000 kroonile ja seejärel 129.933.37 kroonile. Tartu Linnapank alustas tegevust 1. juulil 1927. aastal. Linnapanga tegevust juhtisid esimees, juhatus, nõukogu ja Tartu Linnavolikogu. Juhatuse liikmed valiti ametisse linnavolikogu poolt neljaks aastaks panga nõukogu ettepanekul. Juhatusse kuulusid esimees ja 2 liiget. Linnapanga nõukogu (esimees + 6 liiget) valiti samuti Tartu linnavolikogu poolt. Tartu Linnapank krediteeris peale linnaettevõtete ka kaubandust ja majaomanikke. Tartu Linnapank natsionaliseeriti 26.juulil 1940 ja Tallinna, Tartu ja Narva linnapankade baasil asutati 19. novembril 1940 Eesti Vabariiklik Kommunaalpank. Saksa okupatsiooni perioodil 1941–1944 tegutses pank taas linnapangana. Tallinna Linnapank (1915-1944) Narva Linnapank Tartu Linnapank saab uue maja, Postimees (1886-1944), nr. 166, 22 juuni 1937 Tartu Linnapank 10-aastane, Postimees (1886-1944), nr. 172, 30 juuni 1937 Ülevaade Tartu pankadest Tartu Linnapank, Nool (Tartu), nr. 93, 5 september 1931 Art 603. Eesti NSV Rahvakomissaride Nõukogu otsus Eesti Vabariikliku Kommunaalpanga asutamise kohta., ENSV TEATAJA, 25. novembril 1940 nr 52. Tartu Linnapank, 1927-1944, The National Archives of Estonia
Suhhoi Su-75

Suhhoi Su-75 (vene keeles Сухой Су-75) ehk Suhhoi Su-75 Checkmate ('šahh ja matt') on Venemaal Suhhoi konstrueerimisbüroos arendatav kerge taktikaline lennuk (лёгкий тактический самолёт (LTS)), radarile nähtamatu V põlvkonnna mitmeotstarbeline ühemootoriline hävitaja. 2021. aasta 14. novembril anti teada lennuki mitme proovieksemplari valmistamise algusest Amuuri-äärse Komsomolski lennukitehases. Suhhoi Su-57 "WSJ: Venemaa uue hävitaja prototüübi eesmärk on vähendada USA mõjuvõimu". ERR uudised. 10.08.2021. Vaadatud 5.01.2022. "В Комсомольске начались работы по производству нескольких опытных образцов Checkmate". TASS (vene). Dubai. 14.11.2021. Vaadatud 5.01.2022.  Suhhoi Su-75 – pildid, videod ja helifailid Wikimedia Commonsis
Telemükse

"Telemükse" on 1978. aastal Eesti Telefilmi loodud humoorikas animafilm. Filmi režissöör ja kunstnik oli Kalju Kurepõld. Animafilm koosnes seitsmest lühiosast: "Pärija", "Ülemus", "Loteriiõnn", "Salapärane inimene", "Kriitik", "Ümberkasvamine" ja "Oina loogika". Film esilinastus 23. mail 1979 Eesti Televisioonis. "Telemükse 1978". EFA. Vaadatud 05.01.2022.
Mau Mau Island

Mau Mau Island on asustamata saar, mida ümbritseb peaaegu täielikult Long Island. See jääb Gerritsen Creeki ja Mill Creeki vahele. Marine Park
Vanapagan sulast kauplemas

"Vanapagan sulast kauplemas" on 1967. aastal Tallinnfilmis loodud nukufilm. Filmi režissöör oli Heino Pars. Filmi animaatorid olid Kalju Kurepõld, Aarne Ahi, Heikki Krimm ja Aarne Vasar. Film esilinastus 28. aprillil 1968 Tallinna kinos Sõprus. Filmis tegutseb Vanapagan, kes otsib sulast. Ta satub kokku Kaval-Antsuga, kes teda kavaluse abil jõukatsumises võidab.
Sioux Falls

Sioux Falls (lakota keeles Íŋyaŋ Okábleča Otȟúŋwahe) on linn Ameerika Ühendriikides, Lõuna-Dakota osariigi suurim linn. See on Minnehaha maakonna halduskeskus; osa linnast ulatub ka Lincolni maakonda. Linn asub osariigi idaosas Missouri vasakpoolse lisajõe Big Sioux' ääres Minnesota ja Iowa osariigi piiri lähedal. Elanike arv on 2020. aasta rahvaloenduse kohaselt 192 517. 2010. aasta rahvaloenduse järgi oli elanikke 153 967. Sioux Falls on Lõuna-Dakota osariigi üks kõige kiiremini kasvav linn – alates 1980. aastast on elanike arv iga kümne aastaga kasvanud umbes neljandiku võrra. Sioux Fallsi peetakse üheks tervislikumaks linnaks kogu riigis. Praeguse Sioux Fallsi ala asustasid algselt siuu indiaanlased. Esimeste eurooplastena külastasid seda ala 18. sajandil prantslased. Sioux Fallsi linn asutati 1857. aastal. Linn on saanud nime Big Sioux' jõe jugade järgi (ingl Sioux Falls – 'Sioux' joad'). Sioux Fallsis valitseb niiske mandriline kliima, mida iseloomustavad kuumad ja võrdlemisi niisked suved ning külmad ja kuivad talved. Keskmine õhutemperatuur on jaanuaris −8,6 °C ja juulis 22,8 °C. Talvel võib õhutemperatuur langeda alla −30 °C, kuid samas tõusta ka üle 15 °C. Suviti on õhutemperatuur sageli üle 30 °C, vahel isegi ligi 40 °C. Kõige madalaim õhutemperatuur mõõdeti 9. veebruaril 1899, mil oli −41 °C külma. Kõige kõrgem õhutemperatuur 43 °C mõõdeti 21. juunil 1988. Aastane sademete hulk on 669 mm. Kõige enam sajab juunis (100 mm). Kõige vähem sajab jaanuaris-veebruaris (14–15 mm). Sioux Falls. Encyclopædia Britannica. Vaadatud 8.8.2018  Sioux Falls – pildid, videod ja helifailid Wikimedia Commonsis
Sault Ste. Marie (Michigan)

Sault Ste. Marie on Michigani osariigi Chippewa maakonna ainus linn, maakonna halduskeskus. See on Marquette'i järel rahvaarvult teine ​​linn Ülem-Michiganis. Sault Ste. Marie asutati juba 1668. aastal, mistõttu on see osariigi vanim ja üks riigi vanimaid linnu. See asub ülempoolsaare kirdeservas ja seda eraldab St. Marysi jõgi palju suuremast Kanadas asuvast samanimelisest linnast Sault Ste. Marie. Neid kahte ühendab sild Sault Ste. Marie International Bridge. 2016 U.S. Gazetteer Files 2020 United States Census, vaadatud 1.01.2022.  Sault Ste. Marie (Michigan) – pildid, videod ja helifailid Wikimedia Commonsis
Brooklyni-Battery tunnel

Brooklyni-Battery tunnel (ametlikult Hugh L. Carey tunnel), on tasuline tunnel New Yorgis, mis ühendab Brooklynis asuvat Red Hooki naabruskonda Battery Parkiga Manhattanil. 2779 m pikkusena on see Põhja-Ameerika pikim veealune sõiduteetunnel. Tunnel koosneb kahest torust, milles kummaski kulgeb kaks liiklusrada. Kuigi tunnel möödub East Riveri suudme all Governorsi saarest, puudub sõidukitele saarele juurdepääs. Tunneli rajamist planeeriti juba 1920. aastatel. Ehitustegevus algas 1940. aastal, kuid valmimist aeglustas maailmasõja-aegne materjalide puudus. Tunnel avati 25. mail 1950. aastal. See nimetati New Yorgi 51. kuberneri Hugh Carey auks Hugh L. Carey tunneliks 2012. aastal. Queensi-Midtowni tunnel Holland Tunnel Lincoln Tunnel  Brooklyni-Battery tunnel – pildid, videod ja helifailid Wikimedia Commonsis
Queensi-Midtowni tunnel

Queensi-Midtowni tunnel on sõiduteetunnel, mis ühendab Queensi ja Manhattani linnaosa New Yorgis. Brooklyni-Battery tunnel Holland Tunnel Lincoln Tunnel  Queensi-Midtowni tunnel – pildid, videod ja helifailid Wikimedia Commonsis
Rudolf I (Hachberg-Sausenberg)

Hachberg-Sausenbergi markkrahv Rudolf I (suri 1313) oli Hachbergi markkrahvi Heinrich II ja Anna von Üsingen-Ketzingeni poeg. Ta abiellus 1298. või 1299. aastal Röttelni Otto pärijanna Agnesega. 1306. aastal asutas ta Sausenburgi linnuses Hachberg-Sausenbergi kõrvalliini, selle linnuse olid Hachbergi markkrahvid ehitanud 1240. aastal Sausenbergi mäe otsa. Tema vanem vend Heinrich III jätkas Baden-Hachbergi pealiini Hochburgi lossis Emmendingenis. 1311. aastal tegi Röttelni isand Lüthold II Rudolfist oma kaasvalitseja Röttelni linnuses. See pani aluse Hachberg-Sausenberg liini tõusule. Rudolf ise suri enne Lütholdit. 1315. aastal kinkis Lüthold Röttelni isandkonna Rudolfi pojale Heinrichile, kes samal aastal täisealiseks sai. Rudolfil oli kolm poega: Heinrich, Rudolf II ja Otto I. Badeni markkrahvkond Badeni valitsejate loend
Lincolni tunnel

Lincolni tunnel (inglise keeles Lincoln Tunnel) on sõiduteetunnel, mis ühendab Weehawkeni linna New Jerseys ja Manhattani linnaosa New Yorgis. Brooklyni-Battery tunnel Queensi-Midtowni tunnel Holland Tunnel  Lincolni tunnel – pildid, videod ja helifailid Wikimedia Commonsis
Heinrich (Hachberg-Sausenberg)

Hachberg-Sausenbergi markkrahv Heinrich (1300-1318) oli markkrahv Rudolf I ja Röttelni Agnese poeg. 1312. aastal, kui ta oli alles alaealine, päris ta oma isa valdused. Pärast täisikka jõudmist 1315. aastal andis tema onu Lüthold II von Röttlen talle Röttelni isandkonna. Lüthold II suri 1316. aastal. Heinrich suri noorelt 1318. aastal, olles 18-aastane. Pärast tema surma asusid tema nooremad vennad Rudolf II ja Otto Röttelni ja Sausenbergi isandkondi valitsema. Badeni markkrahvkond Badeni valitsejate loend
Bayonne'i sild

Bayonne'i sild (inglise keeles Bayonne Bridge) on Kill van Kulli ületav kaarsild, mis ühendab Bayonne'i New Jersey osariigis Staten Islandiga New Yorgi osariigis.  Bayonne'i sild – pildid, videod ja helifailid Wikimedia Commonsis
Aap (eesnimi)

Aap on mehenimi. 1. jaanuaril 2021 oli Eestis eesnimi Aap 31 mehel (esinemissageduselt 1174. mehenimi). Aap oli keskmiselt 33 aasta vanune (mediaanvanus oli 28). Kõige populaarsem oli eesnimi Aap vanuserühmas 25–29, kus neid oli 10 000 elaniku kohta 1,23. Aap Neljas Aap Uspenski ... https://www.stat.ee/nimed/Aap (vaadatud 6.01.2022) Aap statistikaameti andmebaasis
Red Hook (Brooklyn)

Red Hook on Brooklyni linnaosa naabruskond New Yorgis. See asub poolsaarel, mis ulatub Upper New York Baysse. 20. sajandi alguses oli see jõukas laevandus- ja sadamapiirkond, mis sajandi teisel poolel unustuse hõlma vajus.  Red Hook (Brooklyn) – pildid, videod ja helifailid Wikimedia Commonsis
Trundholmi vanker

Trundholmi päikesevanker (taani keeles Solvognen) on pronksiajast pärinev Päikest vedava hobuse kujutis, mis on leitud Taanist, Trundholmi soost Sjællandil. Päikesevanker on valmistatud pronksist ja kullast. Ornamendi põhjal arvatakse, et vanker on valmistatud vanemal pronksiajal, umbes 1350 eKr. Päikesevankri tükid leidis 1902. aastal kohalik talumees Frederik Willumsen, kes kuivendatud sood esimest korda kündis. Ta arvas, et tegu on vana mänguasjaga ja andis hobuse oma lastele. Hiljem anti leid üle Rahvusmuuseumile (Nationalmuseet) Kopenhaagenis. Aastal 1998 leiti metallidetektoriga vankri leiukohast veel mõned rataste katked ja väikseid kullatükke. Arvatavasti sattus päikesevanker sohu pronksiaegse ohvriannina. Tõenäoliselt lõhuti see tükkideks juba tollal. Päikeseketta parem külg on kaetud kullaga. Vasakult paremale liikudes sümboliseeris see Päikese teekonda üle taeva. Vasak külg kullaga kaetud ei olnud, võib-olla kujutas see Päikese öist, nähtamatut liikumist. Pronksiaegses religioonis oli päikesekultusel oluline koht. Päikest kujutatakse sageli ka pronksiaegsetel kaljujoonistel ja mitmesugustel esemetel. Lisaks Päikest vedavale hobusele olid levinumad sümbolid laevad, tseremoniaalsed kirved, kalad, maod, akrobaadid. Vankrit kasutati Taanis juba 3. aastatuhandel eKr. Kuigi nii Trundholmi hobune kui päikeseketas on paigutatud ratastele, ei ole vanker ise arvatavasti sümboliks. Tõenäoliselt olid rattad vajalikud hobuse ja päikeseketta liigutamiseks usutseremooniate käigus. Leitud on veel ühe sarnase pronksiaegse ratta katked (Tobølist Lõuna-Jüütimaalt) ning suurte tseremooniavankrite detaile. Praegu asub Trundholmi päikesevanker Kopenhaagenis Rahvusmuuseumis (Nationalmuseet) ja kuulub Taani kultuurikaanonisse Trundholmi vankri koopia valmistamisest Nationalmuseet'i koduleht
Hugh Carey

Hugh Leo Carey (11. aprill 1919 New York – 7. august 2011 Shelter Island, New Yorgi osariik) oli Ameerika Ühendriikide poliitik ja jurist. Ta kuulus Demokraatlikusse Parteisse. Aastatel 1939–1946 teenis Ameerika Ühendriikide maaväes. Teises maailmasõjas osales ta Euroopa tandril, teenides sõjaväeliste teenete eest Croix de guerre'i ja Bronze Star Medal'i. Aktiivse sõjaväelise karjääri lõpetas ta 1946. aastal koloneli auastmes. 1942. aastal lõpetas ta bakalaureusekraadiga New Yorgis asuva St. Johni Ülikool. 1951. aastal sai ta samast ülikoolist doktorikraadi õigusteaduste alal. Samal aastal asus ta New Yorgi osariigis advokaadina tööle. Aastatel 1961–1974 kuulus Carey seitsme ametiaja jooksul USA Esindajatekotta. Aastatel 1975–1982 oli 51. New Yorgi osariigi kuberner. Kubernerina oli tema suurimad saavutused New Yorgi osariigi päästmine rahanduskriisi äärelt ja osariigi kulutuste piiramine. Carey oli kaks korda abielus ja tal oli 14 last. Tema auks nimetati 2012. aastal New Yorgis asuv Brooklyni-Battery tunnel ametlikult ümber Hugh L. Carey tunneliks. Pérez-Peña, Richard (7.8.2011). "Hugh Carey, Who Led Fiscal Rescue of New York City, Is Dead at 92". The New York Times. Vaadatud 6.1.2022  Hugh Carey – pildid, videod ja helifailid Wikimedia Commonsis
Shelter Island

Shelter Island on vald (town) Ameerika Ühendriikides New Yorgi osariigis Suffolki maakonnas. Shelter Island paikneb Long Islandi idaosas ning hõlmab umbes 32 km² suuruse samanimelise saare. Long Islandi põhja- ja lõunapoolsest poolsaarest eraldab teda Peconici jõgi ja Shelter Islandi väin, idas piirneb Gardinersi lahega. Vallas asub kaks alevikku – Shelter Island ja Shelter Island Heights – ning üks küla – Dering Harbor. Long Islandiga on sellel parvlaevaühendus.  Shelter Island – pildid, videod ja helifailid Wikimedia Commonsis https://www.shelterislandtown.us/
Ekron

Ekroni linn (vilistide: 𐤏𐤒𐤓𐤍 *ʿaqārān, heebrea: עֶקְרוֹן, rooma: ʿEqrōn, araabia: عقرون), mis oli hellenistlikul perioodil tuntud kui Akkaron (kreeka: Ακκαρων, transliteratsioon: Akkarōn) oli vilistite linn, üks viiest Vilistite Pentapolise linnast (Ashdod, Ashkelon, Ekron, Gath, Gaza), mis asub tänapäeva Iisraelis.